
1) Forslag om lov endring fra styret. §16 – punkt 14a) 
Vi har blitt et veldig lite lag -. Vi har 48 betalende klubbmedlemmer.
Pr i dag er vi et stort styre: 
Styre med leder, nestleder, 4 styremedlemmer og 1 varamedlem. Det betyr at 7 av klubbens 48 medlemmer skal inn i styret.
Vi foreslår derfor en endring i §16 Årsmøtets oppgaver:
Årsmøte skal:
14) Foreta følgende valg 
a)	Styre med leder, nestleder, 4 styremedlemmer og 1 varamedlem.
Foreslått endret til 
a) Styre med leder, nestleder, 2 styremedlemmer og 1 varamedlem.

2) Forslag
Styret i OHIL ber årsmøte om lov til å overføre ispigging som idrett til Aktiv skøyteklubb (ASK)
I forbindelse med at ispigging fikk nytt treningssted på Frogner stadion, mens Valle Hovin er til oppussing har ASK meldt sin interesse for å overta ansvaret for idretten ispigging.
Styret ser dette som en stor fordel for idretten ispigging, rekrutteringen og ikke minst ivaretagelsen av idrettsutøverne.
Vi ser at det er noen utfordringer for å få dette til. Derfor ønsker styret å be årsmøte om å få godkjent at OHIL ansetter 1-2 hjelpere som vi betaler lønn til, men som blir med over i ASK når dette er aktuelt.

Heldigvis har Steinar Gustavsen sagt seg villig til å følge opp idretten og utøverne våre inntil de er på plass i ny klubb. Vi takker Steinar for dette og er veldig galde for at han har holdt i denne idretten for oss gjennom så mange år.

Noen avklaringer er fremdeles ikke gjort med ASK enda, slik at det kan hende at dette ikke er aktuelt før i 2021, men styret håper årsmøte allikevel kan godkjenne dette allerede nå.

